Palazzo del Capitaniato
<s>Palazzo del Capitaniato (zvan i Loggia del Capitanio ili Loggia Bernarda) je renesansna palača u Sjevernoj Italiji (Provincija Vicenza) na centralnom trgu Vicenze (Piazza dei Signoria), preko puta Paladijeve Bazilike.</s><s>Obje građevine projektirao je Andrea Palladio, Baziliku kao mlad anoninmni arhitekt, a Palazzo dvadesetak godina kasnije 1571. kao slavni arhitekt.</s>

<s>Historija i karakteristike 
Palladio je dobio zadatak da na mjestu starije srednjovjekovne građevine dotadašnjeg sjedišta mletačke vlasti u Vicenzi podigne novu palaču za istu funkciju.</s><s>Palača je danas dvobojna, pretežno crvena od cigle, s bijelim detaljima od mramora i štukatura.</s><s>Cigla je orginalno bila premazana tankim slojem žbuke, ali je on otpao - pa dominira crvena.</s><s>Na glavnoj fasadi dominiraju četiri monumentalna polustupa koja flankiraju tri luka lođe u prizemlju i tri prozora prvog kata.</s><s>U štuko dekoraciji prikazane su figure koje sipaju vodu, a simboliziraju rijeke.</s>

<s>Fasade na bokovima su različite od frontalne, kao prvo nemaju goleme polustupove već četiri znatno manja, i imaju po jedan luk.</s><s>U bočnim nišam se nalaze se dvije alegorijske skulpture – znak sjećanja na Veliku pobjedu kod Lepanta 1571. godine.</s>

<s>Na gornjem katu su četiri skulpture, prva okrenuta prema trgu predstavlja Vjeru; druga Milost, treća Vrlinu a četvrta Čast.</s><s>One simboliziraju vrline pomoću kojih je Mletačka Republika pobijedila Osmanlije.</s><s>Enterijer lođe je harmoničan prostor s nišama i stupovima.</s><s>Dvorana na prvom katu koja se danas koristi za sastanke, ukrašena je freskama iz 16. vijeka.</s><s>Danas je palača dom skupštine općine Vicenza (Consiglio Comunale).</s>

<s>Palazzo del Capitaniato je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Loggia del Capitaniato (na portalu Comune di Vicenza)  
 Loggia del Capitanio, Vicenza (na portalu Palladio museum)</s>

<s>Capitaniato
Capitaniato
Renesansne građevine u Italiji
Paladijeve građevine
Svjetska baština u Italiji</s>

